
Për një ndryshim në ligjin nr.7677, datë 3.3.1993 “Për tatimin mbi fitimin”

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

D e k r e t o j:

Neni 1

Pas nenit 4 të ligjit nr.7677, datë 3.3.1993 “Për tatimin mbi fitimin”, shtohet neni 4/1 me këtë përmbajtje:
“I nënshtrohen tatimit mbi fitimin gjithë personat juridikë e fizikë vendas e të huaj, shtetërorë a privatë, që kryejnë ose do të kryejnë një qarkullim më të madh se 2 milionë lekë në një vit kalendarik dhe që janë subjekte të tatimit mbi vlerën e shtuar.
Qarkullimi që merret parasysh, përfshin të gjitha veprimtaritë ekonomike të kryera nga i njëjti person dhe llogaritet në bazë të çmimit gjithsej që paguan blerësi.
Nëse personi fillon ose ndërpret veprimtaritë e tij ekonomike gjatë një viti kaldenarik, qarkullimi në lidhje me kufirin 2 milionë lekë llogaritet në proporcion me kohëzgjatjen e veprimtarive."


Neni 2

Në të gjithë ligjin ekzistues, pas fjalëve “personat juridikë” shtohen kudo fjalët “e fizikë”.

Neni 3

Ky dekret hyn në fuqi më 1.7.1996.

Miratuar me ligjin nr.8161, datë 7.11.1996 të Kuvendit Popullor



